અમદાવાદ: બેન્કોમાં રૂ.પ૦૦ અને ૧,૦૦૦ના દરની નોટ બદલવા માટે લાંબી લાઇનો લાગી રહી છે. લોકો બેન્કમાં પોતાના બ્લેકના પૈસા વ્હાઇટ કરવા માટે વિવિધ શાખાઓમાં જઇ નોટો બદલાવી રહ્યા છે. જેને રોકવા માટે ગઇ કાલે સરકાર દ્વારા નોટ બદલવા આવનાર વ્યકિતને શાહી લગાવવા બેન્કોને સૂચના અપાઇ છે, પરંતુ બેન્કોમાં હજુ સુધી નિશાન કરવા માટેની ઇન્ક પહોંચી નથી. જેના કારણે લોકો દ્વારા પૈસા બદલી અપાતા નથી. જેનું બેન્કમાં ખાતું છે તેની એન્ટ્રી કરીને પૈસા આપવામાં આવી રહ્યા છે, પરંતુ ખાતા વગરના લોકોને રાહ જોવા સૂચના આપી રહ્યા છે.